મનન (મલ્હાર ઠાકર) દિપાલી (કિંજલ રાજપરીયા) જોડે લગ્ન કરવા માટે તેના પેરેન્ટ્સને મનાવે છે. લગ્નની તૈયારી શરૂ થાય છે પરંતુ તેના મિત્રો સાથે ક્રિકેટ રમતા સમયે તે ઇજાગ્રસ્ત થાય છે અને પોતાની 2 વર્ષની યાદશક્તિ ગુમાવી બેસે છે. મનન એક જ વાક્ય વારંવાર વાગોળતો હોય છે અને તેના મિત્રો જ્યારે ડોક્ટર પાસે લઇ જાય છે ત્યારે તેમને ખબર પડે છે તે 2 વર્ષની યાદશક્તિ ભૂલી ગયો છે. હવે મનન પોતાની ભાવિ પત્ની દિપાલીને ઓળખતો નથી અને તેના મિત્રો સિવાય આ અકસ્માતની કોઇને જાણ નથી હોતી. શું હવે મનનના લગ્ન થશે? શું મનને બધુ યાદ આવશે? શું એના પરિવારને આ વિશે જાણ થશે? શું મનન કહી શકશે, શું થયું?